Svein Oddvar Moen

Svein Oddvar Moen (født 1979) er en norsk fotballdommer fra Haugesund. Han har vært dommer siden 1996 (som representant for ), og debuterte i Tippeligaen i 2003.

 Karriere 
 Hjemlig karriere 
Svein Oddvar Moen startet dommerkarrieren i 1996. 29. mai 2003 debuterte han som Tippeligadommer i kampen Aalesund- Odd Grenland.

Moen har etter hvert etablert seg som en av Norges beste fotballdommere, og er tildelt Kniksenprisen som «Årets dommer» i 2010, 2011 og 2012.

Moen har dømt over hundre kamper i Tippeligaen, samt to cupfinaler, cupfinalen 2008 mellom  og  og cupfinalen 2013 mellom Molde og Rosenborg.

 Internasjonal karriere 
Svein Oddvar Moen ble utnevnt til FIFA-dommer i 2005. Mellom 2005 og 2008 dømte han stort sett kvalifiseringskamper til internasjonale ungdomsmesterskap og et fåtall kvalifiseringskamper til UEFA-cupen. I 2008-2009-sesongen fikk han dømme i UEFA-cup-turneringen, og sesongen etter fikk han fornyet tillit. 14. september 2010 debuterte han som hoveddommer i Mesterligasluttspillet i kampen mellom Bursaspor og Valencia i Tyrkia. I desember samme år rykket han opp til UEFAs elitegruppe for dommere, som forøvrig er det øverste nivået for europeiske fotballdommere.

Siden 2010 har Moen vært fast dommer i Mesterligaen, samt i store landskamper.

Han dømte finalen i U17-VM 2011, var hoveddommer i sommer-OL i London og fjerdedommer i VM i fotball 2014. Under EM 2016 dømte han to kamper i gruppespillet: Wales–Slovakia og Ukraina–Polen.

 Privat 
Svein Oddvar Moen tok sanitetsutdannelse i Stavern på Luftforsvarets Sanitetsskole i mars 2000, og jobber som stasjonsmester for ambulansetjenesten i Haugesund. Moen er gift.

 Referanser 

 Eksterne lenker 

 Oversikt over internasjonale kamper hos SoccerPunter.com
 FIFA-profil 
 Dommerprofilen hos Norges Dommerforening
 Intervju om fair play på fotball.no
 Referat av Moens Champions League-debut på UEFAs hjemmsider

Kategori:Norske fotballdommere
Kategori:Fotballdommere som har dømt cupfinalen
Kategori:UEFAs premier-dommere
Kategori:Dommere i Fotball-VM 2014
Kategori:Dommere i Fotball-EM 2016
Kategori:Vinnere av Kniksenprisen
Kategori:Personer fra Haugesund kommune
Kategori:Fotballdommere i OL